Diari Oficial de la Generalitat Valenciana


Sumari del DOGV 8423, del 14-11-2018 (2018/10879)

Informació pública de l'arxiu de l'expedient del Programa d'actuació integrada sector Montserrat i devolució de l'aprofitament urbanístic.
------------------------------------------------------------------------------------------------------------------------------------------

### Dades del document

Número de DOGV
:   8423

Data del DOGV
:   14-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10739


Data del document
:   23-10-2018

Organisme emissor
:   Ajuntament de Betxí

Tipus de document
:   Anunci

Descriptors 

:   * Betxí
    * pla d'urbanisme
    * administració local

Informació pública de l'arxiu de l'expedient del Programa d'actuació integrada sector Montserrat i devolució de l'aprofitament urbanístic.  
 [2018/10212]  
La Comissió Territorial d'Urbanisme, en sessió celebrada el dia 15 de febrer de 2017, va acordar denegar l'aprovació definitiva de l'homologació i pla parcial reclassificatori del sector residencial Montserrat de Betxí. De conformitat amb el citat acord, el Ple de l'Ajuntament de Betxí, en sessió ordinària celebrada el dia 21 de març de 2018, va adoptar el següent acord:  
Vist que el Ple de l'Ajuntament, reunit en sessió ordinària celebrada el dia 31 de maig de 2017, va acordar que, prèviament a l'arxiu de l'expedient d'homologació i Pla parcial sector Montserrat, se li concedia a la mercantil Gesbetxí, SL, un període d'audiència de 10 dies, a fi que presentés justificant d'ingrés de 21.649,01 ?, en concepte d'abonament d'honoraris tècnics per a l'adjudicació provisional del programa d'actuació integrada. Aquesta quantia va ser justificada per la mercantil Gesbetxí, SL, mitjançant document aportat en data 7 de setembre, registre d'entrada núm. 2686.  
Vist que per la mercantil Gesbetxí, SL es presenta recurs contenciós administratiu davant el Tribunal Superior de Justícia de la Comunitat Valenciana (proc. ordinari 1/000150/2017), contra la Resolució de 30 de juny de 2017, de la Direcció general d'Ordenació del Territori, Urbanisme i Paisatge, que desestimava el recurs d'alçada, denegant l'aprovació del Pla parcial sector Montserrat de Betxí. Per Resolució de l'Ajuntament de data 18 de gener de 2018 va acordar la compareixença i personació de l'Ajuntament de Betxí davant aquest tribunal, en qualitat de codemandat en el citat recurs.  
Instat per la mercantil Gesbetxí, SL, davant del Tribunal Superior de Justícia, el desistiment al recurs contenciós administratiu interposat per aquesta, en data 20 de febrer de 2018, presenta per la citada mercantil davant aquest ajuntament acte de fermesa del desistiment i sol·licitud de devolució de l'import de 90.000 - ingressat a data 5 de desembre de 2005, en concepte de «lliurament a compte d'aprofitament urbanístic».  
  
Considerant el que disposa l'article 21.1.k) de la Llei 57/2003, de 16 de desembre, de mesures per a la modernització del govern local, que modifica la Llei 7/1985, de 2 d'abril, reguladora de les bases de règim local, aquesta Alcaldia proposa al Ple de l'Ajuntament l'adopció del següent acord:  
  
Primer  
Donar-se per assabentat de la declaració de fermesa de la Resolució núm. 000007/2015, de data 2018.01.25, de desistiment del recurs contenciós administratiu interposat contra la Resolució de 30 de juny de 2017, de la Direcció General d'Ordenació del Territori, Urbanisme i Paisatge, denegant l'aprovació definitiva del Pla parcial sector Montserrat.  
  
Segon  
Entendre justificat per la mercantil Gesbetxí, SL l'abonament dels honoraris tècnics satisfets per l'adjudicació provisional del programa d'actuació integrada.  
  
Tercer  
Tornar a la mercantil Gesbetxí, SL la quantitat de 90.000 euros, ingressats per aquesta en concepte de «lliurament a compte d'aprofitament urbanístic», sense que s'haja obtingut finalment l'aprofitament urbanístic referit per l'agent urbanitzador, ja que la programació queda sense efecte, per la denegació de l'aprovació del Pla parcial sector Montserrat per la Comissió Territorial d'Urbanisme.  
L'eficàcia de la devolució resta condicionada a l'existència de consignació pressupostària adequada i suficient.  
  
Quart  
Resoldre definitivament l'arxiu del Programa d'actuació integrada sector Montserrat, de conformitat amb el que estableix l'acord del Ple de l'Ajuntament de data 31 de maig de 2017.  
Cinqué  
Notificar el present acord a l'interessat, fent-se constar que contra aquesta resolució, que esgota la via administratiu, independentment de la seua immediata executivitat, d'acord amb l'article 10 de la Llei 29/1998, de 13 de juliol, reguladora de la jurisdicció contenciosa administrativa, podrà interposar recurs contenciós administratiu davant els jutjats contenciosos administratius de la ciutat de Castelló de la Plana. El recurs es podrà interposar en el termini de dos mesos, a comptar des de l'endemà de la notificació de l'acord, segons el que estableix l'article 46 de l'esmentada llei. També podrà interposar qualsevol altre recurs que considere procedent.  
No obstant això, l'interessat podrà optar per interposar contra aquest acord un recurs de reposició, en el termini d'un mes, a comptar des de l'endemà de la data de la notificació, davant del mateix òrgan que el va dictar. En aquest cas, no es podrà interposar el recurs contenciós administratiu mentre no recaiga resolució expressa o presumpta del recurs de reposició, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
Cosa que es publica als efectes oportuns.  
  
Betxí, 23 d'octubre de 2018.- L'alcalde president: Alfred Remolar Franch.